IVL ร่วงแรง 4% สวนโบรกฯชี้กำไร Q2/61 โตแกร่งรับไฮซีซั่น แนะ “ซื้อ” เป้า 72 บ.
IVL ร่วงแรง 4% สวนโบรกฯชี้กำไร Q2/61 โตแกร่งรับไฮซีซั่น แนะ "ซื้อ" เป้า 72 บ. โดยล่าสุด ณ เวลา 10.56 น อยู่ที่ระดับ 57.75 บาท ลดลง 2.50 บาท หรือ 4.15% สูงสุดที่ระดับ 58.50 บาท ต่ำสุดที่ระดับ 57.50 บาท มูลค่าการซื้อขาย 1.34 พันล้านบาท
30 พ.ค. 2561

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.56 น อยู่ที่ระดับ 57.75 บาท ลดลง 2.50 บาท หรือ 4.15% สูงสุดที่ระดับ 58.50 บาท ต่ำสุดที่ระดับ 57.50 บาท มูลค่าการซื้อขาย 1.34 พันล้านบาท

ด้านบล.ฟิลลิป ระบุแนะนำ “ซื้อ” หุ้น IVL ในราคาเป้าหมาย 72 บาท โดยคาดว่ากำไรไตรมาส 2/61 จะเติบโตแข็งแกร่งทั้งจากไตรมาสก่อน และจากปีก่อน ซึ่งมาจากส่วนต่างราคา Asia PET ซึ่งบริษัทไม่ได้ทำการล็อกราคาขายไว้ และกำลังการผลิตที่คาดปรับเพิ่มตามช่วงไฮซีซั่น
ทั้งนี้ในปี 61 บริษัทจะรับรู้รายได้จากการซื้อกิจการในปี 60 ของบริษัท Glanzstoff, PTA Rotterdam, Dura fiber Mexico &amp; France เต็มปี และในช่วงครึ่งหลังปี 2561 จะรับรู้รายได้จากการเริ่มผลิตของโรง US ethane cracker (IVOL) และรายได้จากการซื้อกิจการ M&amp;G ใน Brazil โดยทางฝ่ายปรับประมาณการกำไรปี 61 ขึ้น 4% มาที่ 23.8 พันล้านบาท เพื่อสะท้อนส่วนต่างราคาปิโตรเคมีที่ปรับขึ้นต่อเนื่อง